tomron87/hebrew-wikipedia-sentences-corpus huggingface dataset:
שלוש מבין הנשים שנוצלו על ידי לבייב פתחו קמפיין מימון המונים לכיסוי חובותיהן בשווי 600 אלף לירה שטרלינג.
לאחר צאתו של הסרט, נחסמו לצמיתות חשבון הטינדר וחשבון האינסטגרם של לבייב.
נוכלים בחוג הנוצץ הוא סרט קולנוע אמריקאי מסוגת קומדיית פשע משנת 1976 בבימויו של מרק ריידל, עם מייקל קיין, ג'יימס קאן, אליוט גולד ודיאן קיטון בתפקידים הראשיים.
סדברי (מסצ'וסטס) 1892, הארי דיגבי (ג'יימס קאן) וולטר היל (אליוט גולד) הם שני שחקנים בתיאטרון וודביל.
לאחר שהארי נתפס בגניבה מהקהל שניהם נשלחים למאסר בבית הסוהר ב קונקורד.
באותו זמן מגיע לבית הסוהר עבריין הצמרת אדם וורת' (מייקל קיין) ומתקבל בתשואות והערצה בעיקר על ידי נשות העיר.
וורת' הוסגר למשטרה על ידי רופוס קריספ (צ'ארלס דרנינג) מנהל בנק בלוול (מסצ'וסטס) אותו פרץ וורת'.
קריספ מודיע לו כי כעת יש בבנק כספת חדשה שאף אחד יכול לפרוץ.
זה מרגיז את וורת' והוא מתכנן נקמה.
וורת' קונה בכספו את הנהלת הכלא ואת הסוהר הראשי דורגום (ברט יאנג).
הוא מקבל חדר מפואר עם כל הנוחיות וכן הארי וולטר הופכים להיות משרתיו האישיים.
הוא מצליח לרכוש את תוכניות בניין הבנק כדי לתכנן את הפריצה.
לכלא מגיעה מניו יורק העיתנאית ליסה צ'סנאט (דיאן קיטון) עם צלם כדי לראיין את וורת'.
כאשר הארי שופך בטעות שמפניה על וורת' הוא זוכה לגערות.
ליסה כועסת על וורת' בגלל יחסו לוולטר והארי ומבקשת מהם לבקר אותה לכשישתחררו.
הם מצליחים לצלם את התוכניות במצלמת העיתון אך גורמים לשריפה.
בלחץ וורת' הם נשלחים כעונש לעבוד במחצבה, שם גונב הארי ניטרו גליצרין שישמש אותם לפריצת קיר הכלא.
לאחר מרדף ממושך הם מצליחים להגיע לניו יורק ונפגשים עם ליסה במערכת העיתון ומצליחם לקבל את תוכניות הבנק.
הבנק נמצא צמוד לבית האופרה והם מתחילים לתכנן את הפריצה ביחד עם העוזר הראשי מישה (ג'ק גילפורד) ושאר עובדי העיתון.
ליסה תומכת בפריצה כדי לחלק את הכסף לעניים.
וורת' משוחרר על-תנאי וגם הוא מתכנן לפצח את הכספת החדשה.
שתי הקבוצות לא יודעות אחת על השנייה.
הפריצה של הארי וולטר מתבצעת דרך בית האופרה ששם מועלית אופרטה בכיכובה של גלוריה פונטיין (לסלי אן וורן) שהיא גם המאהבת של וורת'.
הקבוצה של הארי וולטר מצליחה לחדור לבנק מתחת לבית האופרה.
כדי להאריך את ההופעה מתפרצים הארי וולטר להצגה ומאריכים אותה כאילו הם חלק מההצגה ואף זוכים לתשואות.
הם מצליחים לפוצץ את הכספת ולגנוב שקי כסף רבים.
וורת' ממהר למקום ונעצר הידי קריספ אך משוחרר לאחר שהוא מגלה שהוא בדרך לכספת ולא יוצא משם...
לבסוף חוגגים הארי וולטר במסעדה יוקרה עם החוג הנוצץ בעוד שליסה וורת' השרמנטי מסתודדים ומחליטים לעבוד בעתיד ביחד...
שם השחקן/יתשם הדמותהערותמייקל קייןאדם וורת'עבריין צמרתג'יימס קאןהארי דיגבישחקן וודבילאליוט גולדוולטר הילשחקן וודבילדיאן קיטוןליסה צ'סנאטעיתונאיתצ'ארלס דרנינגרופוס קריפסמנהל בנקלסלי אן וורןגלוריה פונטייןזמרתברט יאנגדורגוםסוהר ראשיג'ק גילפורדמישהפורץקרול קייןפלורנסעובדת בעיתון
נולד מלך הוא סרט דרמה היסטורי של התבגרות משנת 2019 בבימויו של אגוסטי וילארונגה.
בסרט מככבים עבדאללה עלי, אד סקריין, הרמיוני קורפילד, לורנס פוקס וג'יימס פליט .
בשנת 1919, בעקבות התמוטטות האימפריה העות'מאנית, הנסיך פייסל בן ה-14 נשלח על ידי אביו, האמיר עבדולעזיז, למשימה דיפלומטית בעלת חשיבות גבוהה ללונדון כדי להבטיח את היווצרותה של מה שעתיד להפוך לממלכת ערב הסעודית.
פייסל הצעיר מנהל משא ומתן על עתיד ארצו ושל משפחתו עם פוליטיקאים ותיקים וממולחים כמו וינסטון צ'רצ'יל ולורד קורזון, ומתיידד עם הנסיכה מרי.
עבדאללה עלי בתור הנסיך פייסל
יוסף אלסייד בתור התינוק פייסל
הרמיוני קורפילד בתור הנסיכה מרי
לורנס פוקס בתור לורנס איש ערב
רוקאן בינבלה בתפקיד האמיר עבדולעזיז
ג'יימס פליט בתור המלך ג'ורג' החמישי
סלין ג'ונס בתור וינסטון צ'רצ'יל
רובן אוצ'אנדיאנו בתור אל תוניאן
איידן מקארדל בתפקיד המפרי באומן
קנת קרנהאם בתור לורד קרזון
לואיס ריבס בתור אדוארד, הנסיך מוויילס
הצילומים לסרט הסתיימו לקראת סוף 2017. הפקת הסרט נמשכה כמעט ארבע שנים.
מקומות הצילום כוללים את לונדון, ריאד וא-דרעיה.
הסרט הוא הופעת הבכורה הקולנועית של השחקן הסעודי עבדאללה עלי.
הסרט הוקרן בבכורה בפסטיבל הסרטים הבינלאומי של ברצלונה סנט ג'ורדי (BCN FILM FEST) ב-25 באפריל 2019. ב-26 בספטמבר 2019 הסרט יצא לאקרנים באיחוד האמירויות הערביות, עומאן, כווית, בחריין וסעודיה והרוויח 972,962 דולר בארבעה הימים הראשונים להקרנתו.
נולברטו אלבינו סולאנו טודקו (בספרדית: Nolberto Albino Solano Todco; נולד ב-12 בדצמבר 1974) הוא כדורגלן עבר פרואני ששיחק בעמדת הקשר.
כיום משמש כמאמן נבחרת פקיסטן בכדורגל.
סולאנו נולד בקייאו, בן זקונים לאבא שהיה חייל בצי הפרואני ואימו הייתה עקרת בית.
בגיל 7 צפה בנבחרת פרו עת שזו שיחקה במונדיאל 1982 ושאב ממנה השראה להיות שחקן כדורגל.
בשנת הצטרף לקבוצה הבוגרת של ספורטינג קריסטל.
ב-13 באפריל 1992 ערך את הופעת הבכורה שלו בקבוצה במשחק הליגה נגד סן אגוסטין.
במהלך עונת הצטרף לדפורטיבו מוניסיפל ובסיום העונה חזר לספורטינג קריסטל.
עם ספורטינג היה שותף לזכייה בשלוש אליפויות רצופות ואף הגיע עמה לגמר גביע הליברטדורס 1997.
בשנת הצטרף לבוקה ג'וניורס מליגת העל הארגנטינאית, בה שיחק בצוותא עם דייגו מראדונה שכינה את סולאנו ה"מאסטריטו".
בשנת סולאנו חתם בניוקאסל יונייטד מהפרמייר ליג תמורת כ-2.5 מיליון פאונד ובכך הפך לכדורגלן הפרואני הראשון ששיחק באנגליה.
ב-22 באוגוסט ערך את הופעת הבכורה שלו בקבוצה במשחק הליגה נגד צ'לסי.
בינואר חתם באסטון וילה תמורת 1.5 מיליון פאונד.
סולאנו הצטרף לאסטון וילה בינואר 2004 תמורת תשלום של 1.5 מיליון פאונד וחתם על חוזה לשנתיים וחצי במועדון.
הוא ייחס את עזיבתו ליחסיו הלא טובים עם מאמן ניוקאסל דאז בובי רובסון.
ב-31 בינואר הוא ערך את הופעת הבכורה שלו בקבוצה בניצחון 5–0 נגד לסטר סיטי.
את העונה סיים כמלך שערי הקבוצה ונבחר לכדורגלן השנה של המועדון.
באוגוסט הורחק במהלך משחקו האחרון בקבוצה.
בהמשך אוגוסט 2005 חזר לניוקאסל יונייטד תמורת 1.5 מיליון פאונד לאחר שדחה הצעה מליברפול.
באוגוסט סולאנו חתם לשנתיים בווסטהאם יונייטד.
כעבור חודשיים הוא ערך את הופעת הבכורה שלו בקבוצה בניצחון 1-3 נגד סנדרלנד.
באוגוסט עזב את אנגליה אחרי 10 שנים והצטרף ללאריסה מליגת העל היוונית.
בינואר חזר לפרו וחתם באוניברסיטריו עמה זכה באליפות המדינה.
אחרי סיום העונה בפרו סולאנו חזר לאנגליה והחל התאמן עם קולצ'סטר יונייטד וניוקאסל יונייטד.
ב-22 בינואר 2010 חתם בלסטר סיטי עד לסיום העונה.
8 ימים לאחר מכן ערך את הופעת הבכורה שלו בקבוצה במשחק הליגה נגד ניוקאסל.
הוא שיחק את המשחק המלא הראשון שלו בניצחון 1-0 על קריסטל פאלאס ב-16 במרץ.
בקיץ חתם בהאל סיטי בה התאחד עם נייג'ל פירסון שאימן אותו בלסטר וגם תקופה קצרה בניוקאסל.
ב-13 במאי 2011 הצטרף להארטלפול יונייטד.
ב-17 בספטמבר הבקיע את שער הבכורה שלו בקבוצה במשחק הליגה נגד בורי.
באפריל נאלץ לפרוש מכדורגל עקב פציעה.
ב-3 במאי 1994 סולאנו ערך את הופעת הבכורה שלו בנבחרת פרו בהפסד 1-0 ל.
ב-25 ביוני 1995 הבקיע את שער הבכורה שלו בנבחרת בניצחון 0-1 נגד .
ביוני הודיע על פרישה מהנבחרת עקב מחלוקות עם מאמן הנבחרת פרדי טרנרו, אך חזר כעבור שנה לאחר מינויו של פרנקו נבארו.
לאחר סיום קמפיין מוקדמות מונדיאל 2010 סולאנו הודיע על פרישה מכדורגל.
סולאנו השתתף עם הנבחרת 3 פעמים בקופה אמריקה ופעם אחת בגביע הזהב 2000 וכבש 20 שערים ב-95 הופעות.
בפברואר מונה למאמנה של ניוקאסל באנפילד מהליגות החובבניות באנגליה במקביל להיותו שחקן בהארטלפול.
ביוני מונה למאמנה של אוניברסיטריו מהליגה הפרואנית, בה אימן כחצי שנה.
בשנת מונה למאמן למאמנה של אינטרנסיונל דה טורונטו הקנדית.
ב-22 ביולי של אותה שנה המועדון התפרק וסולאנו שוחרר מהמועדון.
לאחר מכן הצטרף לצוות המקצועי של נבחרת פרו ושימש כעוזר מאמן הנבחרת במונדיאל 2018.
ליגת העל הפרואנית: , ,
מלך הבישולים בפרמייר ליג: 1999/2000
נולדו לרקוד היא סדרת טלוויזיה קנדית לנוער.
הסדרה נוצרה על ידי פרנק ואן קיקן שעוקבת אחרי חברים בסטודיו לריקוד שמתאמנים ומתחרים בתחרויות שונות, ומתמודדים עם יריבים מבתי ספר אחרים לריקוד.
ודרמה גם בסטודיו עצמו הסדרה מבוססת על סגנון שדומה לתוכניות ריאליטי.
הסדרה עלתה לראשונה בערוץ המשפחה ב-8 במרץ 2013, והוציאה תוכן וירטואלי, למשל תוכניות של סיבובי הופעות עם שחקני הסדרה וגם סדרת ספין אוף.
העונה השנייה של הסדרה הוכרזה בשנת 2013, תוך כדי שידור העונה הראשונה, ועלתה בשנה שלאחר מכן.
הסדרה עברה לפלטפורמת הסטרימינג בשנת 2020 כשעלתה העונה השביעית בסדרה אשר משודרת גם בעולם, בכל מיני ערוצים כמו CBBC בבריטניה, ו-Universal Kids בארצות הברית – שנהייתה חלק מהפקה בעונה השישית.
באפריל 2022 הוכרז שתצא עונה השמינית על ידי הערוץ הבריטי CBBC ולאחר מכן היא עלתה בסתיו 2022. בסתיו 2023, הוכרז שתעלה העונה התשיעית של הסדרה שעלתה פחות משנה לאחר מכן באביב 2024.
בנובמבר 2024 פורסם שהסדרה חודשה לעונה עשירית שתעלה ב-23 ביוני 2025.
ריילי (בריטני ריימונד) – אחותה הקטנה של אמילי.
חלק מה-E girls בתחילת הסדרה.
הפכה למנהלת הסטודיו בעונה 4. בת זוגו של ג'יימס.
מישל (ויקטוריה באלדסארה) – לפני שהצטרפה לקבוצה היא הייתה גרה במדיסון, ויסקונסין.
בת זוגו לשעבר של האנטר.
הופכת לקו-קפטנית יחד עם אמילי ובעונה החמישית היא הופכת למנהלת הסטודיו יחד עם אמילי.
מקימת "TNS west" בעונה החמישית לפני ששתי הקבוצות מתאחדות שוב.
ג'יימס (טרבור טורדג'מן) – אחיו הגדול של פייפר.
לא מצליח בלימודים ובגלל זה אמא שלו מאיימת להוציא אותו מהסטודיו אך שאר הקבוצה עוזרת לו לעלות את הציונים שלו וכך הוא מצליח להישאר בקבוצה.
אלדון (אייזק לופיין) – מאוהב באמילי ולאחר מכן במישל.
נחשב לאחד מהרקדנים הטובים ביותר בקבוצה.
אמילי (אלכסנדרה ביטון) – אחותה הגדולה של ריילי.
קפטנית הקבוצה בתחילת הסדרה, לאחר מכן היא הופכת לקו-קפטנית יחד עם מישל.
בעונה 5 היא ומישל הופכות למנהלות הסטודיו.
רישל (ברייר נולט) – במקור מ-J Tropue, קבוצה בסטודיו המיועדת לילדים צעירים.
חברתו הטובה של נואה, בת זוגו של אליוט ולאחר מכן של אוזי.
תמיד חלמה להיות הקפטנית, בעונה 5 היא הייתה הקפטנית של TNS east אבל שהקבוצה התאחדה היא הודחה מתפקידה כקפטנית.
בסוף עונה 5 היא נפצעת במפרק הירך אך היא לא מספרת לאף אחד והיא ממשיכה לרקוד, בסוף העונה היא הגיעה לבית חולים בכלל הפציעה שלה.
בעונה 7 היא ניצחה את סאמר והפכה לקפטנית.
נחשבת לאחד מהרקדניות הכי טובות בקבוצה.
ג'יזל (ג'ורדן קלארק) – באודישנים בעונה הראשונה היא לא התקבלה ל- A Troupe והורדה ל-B Troupe, אך באמצע העונה היא חזרה לקבוצה.
בעונה 3 היא הפכה לקפטנית.
ווסט (למאר ג'ונסון) – רקדן היפ הופ וברייקדאנס.
בעונה 5 הפך לכוראוגרף ל-TNS west תחת ניהולה של מישל ולאחר מכן לקו-כוראוגרף יחד עם דניאל כשהקבוצה אוחדה.
אמנדה (לוגן פאברו) – הקפטנית של אליט, קבוצה מתחרה ל-TNS.
עוברת ל-TNS כדי לרגל אחריהם אך אחרי כמה זמן שם היא מבינה שזה המקום שהיא רוצה להיות בו והיא עוברת לסטודיו, הפעם באמת.
נואה (מיילס ארליק) – במקור מ-J Tropue, קבוצה בסטודיו המיועדת לילדים צעירים.
בעונה 5 הפך לקפטן כשהקבוצה התאחדה.
נחשב לאחד הרקדנים הטובים ביותר בקבוצה.
דניאל (ברנן קלוסט) – רקדן המרוכז בטכניקה.
פרפקציוניסט, בעונה הראשונה רקד על קרסול פצועה מה שגרם לפציעה שלו להפוך לחמורה יותר.
בסוף העונה השנייה עבר ל"אליט".
בעונה השישית הפך לכוריאוגרף של TNS east תחת ניהולה של אמילי, לאחר שהקבוצה אוחדה הוא הפך לקו-כוריאוגרף יחד עם ווסט.
ג'קי (דילן רצלאף) – אחותה הגדולה של דייוויס, בת זוגו של נואה.
הנרי (אייזיאה פק) – רקדן ברייקדאנס.
קייט (ברי ווסילנקו) – מנהלת ובעלת הסטודיו, לפני שהסטודיו היה שלה הוא היה שייך לאימה.
בעונה 4 היא עוזבת את הסטודיו כדי לשפוט בתחרות ריקודים.
פייפר (אלכסנדרה צ'אבס) – אחותו הקטנה של ג'יימס.
בעונה 5 הייתה הקפטנית של TNS west אך לאחר שהקבוצה אוחדה היא הוחלפה.
מקס (דוון בראון) – במקור רקדן מ"אליט", ניצח את רושל בדו-קרב וכך הצטרף לקבוצה המאוחדת בעונה 3.
סיירה (סיירה הילי) – אחותה הגדולה של סקיילר.
בעונה 4 יש לה התקף חרדה במהלך האודישן ובגלל זה היא לא מתקבלת לקבוצה.
סאמר (סייג' לינדר) – הקפטנית בעונה 7 עד שהיא מפסידה את הקפטנות לרישל.
נחשבת לאחת מהרקדניות הטובות ביותר בקבוצה.
לולה (ג'סיקה לורד) – חברתה הטובה של רישל.
דייוויס (ברקלי רצלף) – אחותה הקטנה של ג'קי.
מתוארת הרבה פעמים כ"ג'קי הבלונדינית".
קינגסטון (נואה זולפיקאר) – חברו הטוב של אוזי.
סטפני (סמנתה גרקי) – חברתה הטובה ביותר של אמילי, היא גם קצת שפוטה שלה.
טיפאני (טמינה פולאק-פריס) – חברתה של אמילי וסטפני.
אלפרד "אלפי" (ג'וזפה באוסיליו) – נסיך שווייצרי שעזב את שווייץ והגיע לסטודיו בלי ידיעתה של משפחתו.
סלואן (אריקה פרבוסט) – רקדנית היפ הופ, חברתו של לטרוי.
קנזי (טינגלין אמרלי) – הקפטנית של הקבוצה בעונה 8. בעונה 9 היא עוברת לצרפת באופן זמני כחלק מהאתגר בתחרות שהקבוצה הולכת להתחרות בה (international).
אוזי (ג'וליאן לומברדי) – במקור מ-J Troupe.
במהלך הסדרה הם הופכים לבני זוג.
קליאו (דניאל וראיו) – הקפטנית של B Troupe.
הנשיקה שלה ושל ג'וד הייתה הנשיקה הראשונה של אותו המין בערוץ CBBC.
כריס (שמיר אנדרסון) – הכוריאוגרף של הסטודיו בעונה הראשונה.
האנטר (זאק ורן) – בן זוגה לשעבר של מישל במדיסון, הוא עדיין בטוח שהם ביחד.
כשהוא מגיע לסטודיו הוא מפתח תוכנית עם אמילי כדי להחזיר אליו את מישל.
לילי (קייטי אורטנסיו) – ביתה של מנהלת הסטודיו בעונה 6, גברת אנג'לה.
הית'-קליפ (קרטר מוסלמן) – יריבו של אוזי.
סקיילר (סקיילר הילי) – אחותה הקטנה של סיירה.
הקפטנית בעונה 4 אך בעונה 5 היא לא התקבלה לקבוצה, לאחר מכן היא הצטרפה לסטודיו התאומים.
לטרוי (אקיאל ג'וליאן) – רקדן היפ הופ.
חוזר ככוריאוגרף לאחר שעזב את הקבוצה.
פיבי (נטלי קרייל) – אחותה הקטנה של קייט.
הכוריאוגרפית של הקבוצה בעונות 2 ו-3, אוהבת לעשות יוגה ומדיטציה.
ניק (מיילס דובסון) – לאחר שקייט עוזבת את הסטודיו היא מוכרת אותו לניק.
פין (ליאם מאקי) – בן זוגה של פייפר.
ג'וד (מולי סאונדרס) – בת זוגה של קליאו.
הנשיקה שלה ושל קליאו הייתה הנשיקה הראשונה של אותו המין בערוץ CBBC.
איזי (רני רומולו) – אחותו הקטנה של אוזי, לפעמים מרגישה שהיא בצל שלו.
ג'ונה (טים צביפל)– דמות חדשה שמצטרפת בעונה 10. ג'ונה הצטרף לA troup באמצע העונה, הוא התערב עם גרייס שיכול להתקבל ראשון לA troup אולייב עזרה לו להקבל.
נוכלים בגרוש הוא סרט קולנוע קומדיית פשע אמריקאי משנת 2000 בכתיבה ובימוי של וודי אלן, עם וודי אלן, טרייסי אולמן ויו גרנט בתפקידים הראשיים.
טרייסי אולמן הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי ולשחקנית הטובה ביותר ב-American Comedy Awards.
ריי וינקלר (וודי אלן) הוא נוכל קטן שהספיק להסתך מספר פעמים עם החוק.
הוא נשוי לפרנסס "פרנצ'י" (טרייסי אולמן) כבר 25 שנה ולא הגיע לשום דבר.
כעת הוא רוצה לעשות "מכה", לשדוד בנק ולעבור לפלורידה עם טרייסי.
הוא משכנע את פרנצ'י להשקיע את חסכונותיהם בקניית ציוד לפריצה - מקדחים ודינמיט.
הוא מגייס לפעולה את שני מרעיו, דני (מייקל רפפורט) וטוני (טוני דארו).
ליד הבנק נמצאת חנות פיצה דרכה מתכוון ריי לעבור לבנק.
החנות עברה לאחרונה לידי בן (ג'ון לוביץ) שמתכוון לפתוח שם חנות פרחים.
ריי נפגש אתו ומשכנע אותו להצטרף לחברתם בפריצה לבנק.
הם מתחילים את העבודה במרתף החנות וכדי להסוות זאת פותחת שם טרייסי מאפיית עוגיות.
עוגיות הקינמון שלה מתפרסמות בכל ניו יורק והמונים צובאים על החנות.
בינתיים עובדים ריי וחבריו במרתף, נתקלים בצינור מים שגורם לשיטפון ולבסוף יוצאים בתוך חנות בגדים במקום בבנק.
ביציאה מחכה להם השוטר דן (בריאן מרקינסון) ורוצה לעצרם אך מתרצה כשהם מצרפים אותו לרשת העוגיות שהם עומדים לפתוח.
פרנצ'י מגייסת לעזרה גם את בת דודתה מיי (איילין מיי).
הרשת "Sunset Farm" מצליחה ומתרחבת לכל ארצות הברית ותוך זמן קצר הם הופכים למיליונרים וידוענים ושדר הטלוויזיה סטיב קרופט מראיין אותם.
כעת הופכת פרנצ'י לנובו רישית וחשה שמזלזלים בה כי אין לה השכלה בסיסית.
היא נקשרת לסוחר אמנות צעיר ונאה בשם דייוויד פרט (יו גרנט) על מנת שילמד אותה ואת ריי את יסודות התרבות.
דייוויד לוקח אותם למוזיאונים אך ריי שונא זאת ולבסוף נפרד ופרנצ'י נשארת עם דייוויד שלוקח אותה לאירופה וסוחט ממנה כספים למטרותיו.
לבסוף מודיעים לפרנצ'י שרואה החשבון שלה מעל בכספה וברח לדרום אמריקה וכי החברה פשטה רגל וכעת היא חסרת כל.
דייוויד עוזב אותה מיד לאחר זאת.
בינתיים מתכנן ריי גניבת שרשרת מאשת החברה צ'ין צ'ין (אליין סטריץ').
הוא רוכש שרשרת דומה מזכוכית ומתכנן לפתוח את הכספת ולהחליף את האמיתית במזויפת אך מתבלבל בעת הפעולה.
הוא חוזר לפרנצ'י, מתפייס אתה ומראה לה את השרשרת שבזכותה יזכו לבלות את שארית חייהם בפלורידה.
פרנצ'י שעכשיו יש לה ידע באמנות מזהה מיד שזה תכשיט מזכוכית ומנפצת אותו.
היא מראה לו קופסת סיגריות יקרה של דוכס וינדזור שקנתה לדייוויד וגנבה ממנו כשעזב אותה ובכסף הזה הם יטוסו לפלורידה.
שם השחקן/יתשם הדמותהערותוודי אלןריי וינקלרטרייסי אולמןפרנצ'י וינקלריו גרנטדייוויד פרטמייקל רפפורטדני דוילטוני דארוטוני ווקרג'ון לוביץבניאיילין מיימיי סלוןאליין סטריץ'צ'ין צ'יןאשת חברהבריאן מרקינסוןקן דלוץ'שוטרסטיבן קרופטשדרן טלוויזיהבתפקיד עצמו
נולדה לתהילה הוא סרט קולנוע אמריקאי משנת 1978 בבימויו של בריאן פורבס , עם טייטום אוניל, נאנט ניומן ואנתוני הופקינס בתפקידים הראשיים.
זה סרט המשך לנשיונל ולווט, התסריט נכתב על ידי בריאן פורבס בהשראת אירועים בעבר שתוארו ברומן "National Velvet" מאת אניד בגנולד משנת 1935.
טייטום עברה אימוני רכיבה במשך מספר חודשים ומופיעה בקטעי הרכיבה ללא כפילים.
ולווט בראון (נאנט ניומן) גרה בבריטניה יחד עם בן זוגה ג'ון סיטון (כריסטופר פלאמר).
היא הייתה נשואה ובהריון ולאחר שנפלה מסוס ואיבדה את עוברה היא התגרשה.
אחיה דונלד היגר לאריזונה שם נישא ונולדה להם בת בשם שרה (טייטום אוניל).
הוא ואשתו נהרגו בתאונת דרכים וולווט אימצה את שרה.
שרה היא בת 12 ומסרבת לקבל מרות, בורחת לעיתים קרובות ולא מקובלת בכיתה פרט לאלן סיטון (דניאל אבינרי) שמנסה לעזור לה.
היא נוהגת לרכב על הסוס "פאי" שבעבר רכבה עליה ולווט והגיעה למקום ראשון בגרנד נשיונל ונפסלה בגלל גילה הצעיר והתחזות לגבר אך הפכה לגיבורה לאומית.
סייח נולד לפאי ושרה קוראת לו "אריזונה פאי" ולווט קונה לה את הסייח ושרה מטפחת אותו ורוכבת עליו שעות רבות.
שני נערים מכיתתה רודפים אחריה בפראות ונהרגים בתאונה.
שרה רוצה להמשיך בתחרויות ולהתאמן אצל המאמן המפורסם קפטן ג'ונסון (אנתוני הופקינס).
ולווט וג'ון תומכים בה כספית.
היא מתקדמת וטסה לתחרות בקונטיקט שם היא מכירה את הרוכב האמריקאי סקוט סונדרס ומתפחחת אהבה.
בתחרות היא מגיעה למקום שני.
כעת מתארגן ג'ונסון לתחרות רכיבה במשחקים האולימפיים בארצות הברית.
שרה כבר בת 18 וג'ונסון מצרף אותה לנבחרת הבריטית כרוכבת רזרבית בשלושת ימי תחרות .
לאחר ששני רוכבים בריטים פרשו מהתחרות, מצרף אותה ג'ונסון לתרות.
היא עוברת עם "אריזונה פאי" את כל המכשולים אך באחרון היא נופלת ופורקת את הכתף.
לאחר טיפול קצר כולם מציעים לה לפרוש אך היא מסרבת וברכיבת המכשולים האחרונה היא מצטיינת ומביאה את הנבחרת הבריטית לזכות במדליית זהב.
שרה נשארת בארצות הברית ונישאת לסקוט.
הם מגיעים לבריטניה ושרה נותנת לולווט את מדליית הזהב שלה ומציגה בפני סקוט את ולווט וג'ון בתור הוריה.
שם השחקן/ית שם הדמות הערותטייטום אונילשרה ולווט בראוןנאנט ניומןולווט בראוןכריסטופר פלאמרג'ון סיטוןאנתוני הופקינסקפטן ג'ונסוןמאמןסוזן ג'יימסוןמראיינת בטלוויזיהג'פרי בירוןסקוט סונדרסרוכב אמריקאיג'ייסון ווייטרוג'ררוכב בריטישרה בולןבת'רוכבת בריטיתדניאל אבינריאלן וילסון
נוכלים היא סדרת טלוויזיה גרמנית שנכתבה ובוימה על ידי מרווין קרן, אשר עלתה לשידור לראשונה ב-4 באפריל 2024 בנטפליקס.
מטבע בעל ערך רב גורם לסכסוך בין כנופיות אירופאיות, דבר שמכריח מנעולן ופורץ כספות לשעבר להתאחד עם כנופיות ומשפחות פשע על מנת להוציא שוד נוסף.
כריסטוף קרוטצלר בתור ג'וזף מוקשטיין
קארל ולונשק בתור רד/פרנץ בכהופנר
ג'ורג' פרידריך בתור צוונזיגר/ג'ו ברגר
קידה חודר רמדאן בתור ראמי
ארדל יילדיז בתור חסן אל-וואליד
נימה יאגובי בתור טארק אל-וואליד
לוקאס וואצל בתור ריו בכהופנר
יאן ג'ורג' שוטה בתור הנינג
וייסל ג'לין בתור כרים אל-וואליד
ברנקו סמרובסקי בתור "הבוס הגדול"/קארל בכהופנר
וירג'יני פייגניאן בתור גריזלדה דלקרואה
מספר פרק כותרת אורך פרק תאריך שידור מקורי1פנתר67 דקות4 באפריל 20242האל-וואליד51 דקות4 באפריל 20243רד54 דקות4 באפריל 20244האמבולנס64 דקות4 באפריל 20245חברים ותיקים52 דקות4 באפריל 20246ראמי43 דקות4 באפריל 20247הגברת40 דקות4 באפריל 20248הים52 דקות4 באפריל 2024
נוכחות טיפולית היא הקשר המקצועי הנוצר בין המטפל למטופל, היא מתייחסת ליכולת להביא את העצמי המלא של האדם למפגשים עם מטופלים וזאת על ידי נוכחות פיזית, רגשית, קוגניטיבית ורוחנית.
קשר זה הוא מקצועי והוא נבנה בהדרגה בין המטפל למטופל כדי ליצור סביבה שיתופית פתוחה בה המטופל ירגיש מספיק בטוח לשתף את המטפל באופן מלא.
חשיבות הקשר בין המטפל למטופל הוצגה לראשונה במחקרו של זיגמונד פרויד, כחלק מהתיאוריה הפסיכואנליטית שלו.
פרויד זיהה את חשיבות הקשר הלא מודע בין המטפל למטופל.
אם המטפל יוצר קשר עמוק ומשרה על המטופל ביטחון, הוא יוכל להרגיש מספיק בנוח לשתף את המטפל והדברים שהיו בעברו יצופו מעלה, מה שיאפשר ריפוי ושינוי של דפוסי קשרים ישנים.
כבר כאן ניתן להבין את החשיבות של הנוכחות הטיפולית החיובית בין המטפל למטופל.
בתחילת שנות ה-2000 התפרסם מחקרן של שרי גלר ולסלי גרינברג אשר העלה את המודעות לחשיבות הנוכחות הטיפולית.
מחקרן הגדיר את המודל התלת-שלבי לנוכחות טיפולית, לפיו הנוכחות אינה רק טכניקה אלא דרך חיים של המטפל בתוך חדר הטיפולים.
המאמרים העדכניים בתחום מדגישים כי הנוכחות היא הבסיס שעליו נבנית הברית הטיפולית (Working Alliance), והיא חיונית להצלחת הטיפול בכל גישה תאורטית.
המחקר של גלר וגרינברג מחלק את הנוכחות לשלושה היבטים מרכזיים:
הכנה (Preparation) – הפעולות שאותן נדרש המטפל לעשות לפני תחילת המפגש עם המטופל כדי "לפנות מקום" פנימי כמו: הכנה מנטלית והשלת דאגות אישיות, תרגול מיינדפולנס והתכווננות להקשבה כל זאת כדי להעניק למטופל את מלוא תשומת הלב והקשב.
תהליך (Process) – כל מה שקורה בזמן אמת במהלך המפגש עם המטופל.
המטפל נדרש להיות נוכח בתוך הרגע ודרך השתלבות בתוך עולמו הפנימי הוא יוכל להכווין אותו לתהליך ריפוי.
חוויה (Experience) – האופן שבו המטופל חווה את המטפל בעקבות הנוכחות הפיזית והנפשית של המטפל באותו רגע.
חווית ההשתייכות של המטפל עם המטופל עוזרת למטופל לחוש תחושת ביטחון וקרבה מה שמעלה את הסיכויים שרגשות עמוקים יצופו על פני השטח ויעזרו גם למטפל להבין את תחושותיו של המטופל, מה שעשוי להועיל בתהליך הריפוי.
גישות ייחודיות: נוכחות בשיטת האקומי
גישת ההאקומי (Hakomi) היא פסיכותרפיה גופנית המבוססת על מיינדפולנס, ומביאה נקודת מבט ייחודית לנוכחות טיפולית.
טיפוח "נוכחות אוהבת" (Loving Presence) – המטפל לא רק "נמצא שם", אלא מחפש את היופי, הכוחות וה"ניצוץ" של המטופל.
על פי גישה זו המטופל מרגיש שהמטפל רואה אותו באור חיובי ואוהב, ובכך נוצר מרחב בטוח שמאפשר ריפוי עמוק.
שימוש בגוף ככלי ליצירת קשר (Somatic Attunement) – בשיטה זו המטפל משתמש בתחושות הגוף שלו כדי להבין מה עובר על המטופל.
בעקבות נוכחות המטפל הוא יכול להבחין בשינויים הקטנים ביותר במטופל כמו בנשימה, במתח שרירים או בהבעות פנים והוא משתמש בזה כדי להעמיק בטיפול ולחזק את הנוכחות הטיפולית.
יצירת סביבה של "אי-אלימות" (Non-violence) – המטפל נוכח בצורה שמכבדת את הקצב של המטופל, מה שמאפשר למטופל להוריד את חומות ההגנה ולהתרכך ובכך נחשף המטפל לפרטים נוספים.
מעבר מ"עשייה" ל"הוויה" (From Doing to Being) – נוכחות היא לא "טכניקה" שמפעילים, אלא מצב תודעתי (State of Mind).
בזמן העשייה (Doing) המטפל מתמקד ב"מה לעשות" – שואל שאלות, מנתח ומתכנן איך לשנות את ההתנהגות של המטופל.
בזמן ההוויה (Being) המטפל מתמקד ב"איך להיות"- הוא נוכח, שקט, סקרן ואינו מנסה לשנות את המטופל.
בזכות נוכחות המטפל, מרגיש המטופל שעליו להשתנות בעצמו והריפוי שלו מתחיל בזכות השקט והקבלה.
שימוש במיינדפולנס (קשיבות) בזמן אמת – הגישה עושה שימוש במיינדפולנס כדי לעזור למטופל לחוות ולחקור חוויות פנימיות תוך כדי המפגש.
המטפל הנוכח מוביל את המטופל למצב של "מיינדפולנס חקירתי", מצב בו המטופל מתבונן בדפוסים האוטומטיים שלו מתוך מקום של ביטחון וקבלה.
לסיכום, גישת האקומי הופכת את הנוכחות הטיפולית לכלי עבודה פעיל שמשלב חמלה, קשב גופני עמוק וכבוד מוחלט למבנה האישיותי של המטופל.
בעקבות התפרצות מגפת הקורונה, נמנע ממטופלים רבים להגיע פיזית כדי לקבל שירותים רפואיים.
גופי רפואה שונים נאלצו למצוא תחלופה להגעתם של המטופלים וזאת בכדי למנוע את התפשטות המגפה.
בזכות התפתחות הטכנולוגיה יצרו מערכות הבריאות את שיטת הרפואה המקוונת בה יכלו מטופלים ליצור קשר עם המטפל שלהם אונליין ולקבל את הטיפול לו הם זקוקים מבלי לצאת מביתם.
בעקבות שינויים אלו נעשו מחקרים אשר בדקו אם אכן ניתן לקיים נוכחות טיפולית דרך מסך.
האתגרים בטיפול מרחוק הם מרחק פיזי, תקלות טכניות ועייפות מצטברת בעקבות חשיפה ממושכת למסכים.
מאחר שבטיפול זה המפגש בין המטפל למטופל הוא דרך המסך, אין חשיפה מלאה של הגוף ולא נוצר קשר עין ישיר ביניהם.
כדי לכפר על האתגרים על המטפלים לפתח נוכחות אונליין, כלומר עליהם לפתח הבעות פנים ברורות ביותר, ולשמור על סביבה שקטה ונקייה מהסחות דעת.
נמצא גם כי אם המטפל משדר למטופל נוכחות גבוהה מרחוק אז שביעות הרצון שלו מהטיפול גבוהה והוא מרגיש את הנוכחות הטיפולית גם ללא הקרבה הפיזית.
שיפור עמדת המטופל – נוכחות גבוהה של המטפל גורמת למטופליו להרגיש חיוביים יותר כלפי הטיפול (גם אם הוא נעשה אונליין), דבר שמפחית את הנשירה שלהם מהטיפול ומגביר את שיתוף הפעולה שלהם.
ניבוי תוצאות – רמת הנוכחות של המטפל תנבא את תוצאות המפגש ואת שביעות הרצון של המטופל.
יצירת ביטחון – מבחינה קלינית, נוכחות מאפשרת למערכת העצבים של המטופל להירגע, דבר שמאפשר עבודה רגשית עמוקה יותר.
עבודה עם הגוף – החשיבות הקלינית מתבטאת ביכולת של המטפל לזהות ניואנסים גופניים עדינים אצל המטופל, דבר שאינו אפשרי ללא נוכחות מלאה וקשובה.
נוּמִיסְמַטִיקַה היא מדע העוסק במחקר הכסף ועברו ההיסטורי, הכלכלי והגאוגרפי על צורותיו השונות.
מקור המילה מיוונית עתיקה: νόμισμα (בתעתיק לטיני: numisma), שפירושה מטבע.
ראשית הנומיסמטיקה הייתה באיסוף מטבעות, ורק במאת השנים האחרונות הפך לענף מדעי בעל השלכות משמעותיות על ההיסטוריה, תולדות האמנות ועוד.
כיום ענפים נוספים שייכים לו כמו תולדות שטרי הכסף, מדליות ועיטורים, ניירות ערך, ושטרי חוב.
לאורך ההיסטוריה חומרים רבים שימשו ליצירת כסף, ממתכות יקרות ונדירות באופן טבעי, קונכיות כגון פי הכושי, ועד לכסף מלאכותי לחלוטין, הנקרא כסף פיאט, דוגמת שטרות כסף.
כסף מודרני ורוב הכסף העתיק, הוא למעשה אסימון מתכת יקרה או לא יקרה עליו טבעו סממנים המצביעים על הגוף המנפיק.
שטרות כסף הם הסוג הנפוץ ביותר של כסף פיזי בעת החדשה.
מתכות הזהב והכסף שומרות על הרבה מהתכונות של הכסף, כמו תנודתיות והיצע מוגבל.
עם זאתהן אינן מונפקות בידי רשות ממלכתית שולטת.
איסוף מטבעות היה קיים כבר בימי קדם.
על פי תיעוד היסטורי, אוגוסטוס קיסר היה נותן מטבעות, כולל מטבעות קדומים וזרים כמתנות בחג הסאטורנליה.
ממבשרי הרנסאנס האיטלקי ואבי ההומניזם, כתב שלעיתים קרובות פנו אליו כורמים עם מטבעות עתיקים, וביקשו ממנו לקנות אותם או לזהות את השליט הטבוע עליהם.
פטרארקה נחשב לאספן מטבעות בתקופת הרנסאנס, והציג אוסף של מטבעות רומיים לקיסר קרל הרביעי ב-1355.
הספר הראשון על מטבעות פורסם בידי גיום בודה, בשנת 1514 ושמו "De Asse et Partibus".
בתקופת הרנסאנס המוקדמת בני המלוכה והאצולה האירופית אספו מטבעות עתיקים.
גם האפיפיור בוניפקיוס השמיני, הקיסר מקסימיליאן מהאימפריה הרומית הקדושה, לואי ה-14 מלך צרפת, פרדיננד הראשון, יואכים השני, הנסיך הבוחר מברנדנבורג שהקים אוסף מטבעות בברלין והנרי הרביעי מצרפת, אספו מטבעות.
לכן הנומיסמטיקה של תקופות העבר נקראה "תחביב המלכים".
רק במאה ה-19 החלו לקום אגודות מקצועיות בתחום.
בשנת 1836 נוסדה החברה הנומיסמטית הבריטית המלכותית, אשר החלה לפרסם כתב עת שהפך לכרוניקה הנומיסמטית.
האגודה האמריקנית לנומיסמטיקה נוסדה בשנת 1858 ובשנת 1866 החלה לפרסם את כתב העת "American Journal of Numismatics".
בשנת 1931 השיקה האקדמיה הבריטית את ההוצאה לאור של קטלוג מטבעות יוון העתיקה "Sylloge Nummorum Graecorum", שהיה לראשון מבין הכרכים הרבים הבאים על מטבעות עתיקים מן העולם.
הכרך על מטבעות האי הבריטי פורסם ב-1958.
רק ב המטבעות העתיקים זכו להכרה הראויה להם כממצא ארכאולוגי, חוקרים כמו גווידו וברוק מהמוזיאון לתולדות האמנות בווינה הבינו את ערכם עבור תיארוך שכבות ואתרים ארכאולוגיים.
לאחר מלחמת העולם השנייה הושק בגרמניה פרויקט, "Fundmünzen der Antike" (ממצאי מטבעות מהתקופה הקלאסית), שמטרתו לרשום כל מטבע שנמצא בגרמניה.תובנה שאומצה במדינות רבות נוספות.
בשנת 1838 הוקם במטבעה האמריקאית אוסף מטבעות.
הנומיסמטיקה התפתחה המהלך המאה ה-19 גם בסין.
החברה הנומיסמטית לישראל, נוסדה ב־10 במאי 1945. בין המייסדים היו יוסף מישן, אריה קינדלר וליאו קדמן.
בקריה הלאומית לארכאולוגיה של ארץ ישראל ברשות העתיקות, נמצא הענף למטבעות שמקורם בחפירות ארכאולוגיות בארץ ובו מיליוני מטבעות.
מטבעות אלה מוצאם בחפירות ארכאולוגיות.
בהיות ארץ ישראל שטח מעבר בין אסיה, אירופה ואפריקה, והיות והארץ נכבשה פעמים רבותה בידי שליטים שונים, ממצאי המטבעות בה מרובים ומגוונים עד מאד.
לא אחת מטיילים ברחבי הארץ מוצאים מטבעות ועל פי חוק, אלה מועברים אל רשות העתיקות.
קורה ששודדי עתיקות נתפשים מחפשים מטבעות באמצעות גלאי מתכות, דבר שהוא אינו חוקי, וכאשר הם נתפשים המטבעות מועברים לרשות העתיקות.
מרבית המטבעות הקדומים נמצאו במטמונים מתקופות שונות בעיקר בעיתות מלחמה או מרד כאשר אנשים חוששים לכספם ומעדיפים לטומנו במקומות מחבוא כדי לבוא ולקחת את המטמון לכשיעבור זעם.
אולם לא אחת אינם באים מטעמי המלחמה וכך אנו מוצאים מטבעות חשובים במטמונים, למשל ממלחמת היהודים ברומאים או מרידות אחרות.
מטמונים רבים ידועים מתקופות השושלות השונות של השלטון המוסלמי, כאלה נחשפו למשל, ברמלה, בקיסריה, בטבריה, סמוך להכותל המערבי, ביבנה, ובמקומות נוספים.
גם בים ניתן למצוא מטבעות עקב טביעתן של כלי שיט בעת העתיקה, כאלה נמצא כמובן מול החופים, בעיקר באזור קיסריה.
נומה היה יליד העיר הסאבינית קורס ונודע בכל איטליה כאדם אדוק וישר, הוא היה בקי מאוד בחוקה האנושית והאלוהית ואפילו נמסר שהיה מקושר לפיתגורס (עובדה בלתי אפשרית כרונולוגית מכיוון שפיתגורס החל לקבץ סביבו תלמידים איטלקים עשרות שנים מאוחר יותר, בתקופת שלטון סרוויוס טוליוס).
טיטוס ליוויוס מייחס את תכונותיו הטובות למוצאו הסאביני - עם שנודע בטוהרתו.
עם סיום שלטון רומלוס הוצע שמו של נומה לשלטון ברומא, ואף-על-פי שבחירה שכזאת הטילה את המאזניים לטובת הסאבינים, אף אדם לא הציע אלטרנטיבה.
לכשהוצע הכתר לנומה הוא דרש שקודם תיבדק הסכמת האלים למינוי.
מגיד עתידות הוזמן, בחנו והכריז כי יופיטר מאשר את המינוי.
נומה שם לעצמו מטרה לשנות את החוקה הרומאית שעוצבה בכוח הזרוע, וכדי לעשות זאת הוא הבין שעליו לסיים את המלחמות.
הוא בנה לרגלי גבעת האוונטין את המקדש לאל יאנוס, דלתות המקדש היו פתוחות בעת מלחמה וסגורות בעת שלום (לזכר התערבות האל בחטיפת הנשים הסביניות).
לאחר שהחשש ממלחמה הוסר מעל הרומאים, הם פנו לחיי עצל ובטלה ולכן נומה ניסה לתרבת את תושבי ממלכתו ולהכניס בהם חרדה מהאלים.
כדי לעשות זאת הוא העמיד פנים כי הוא ניהל שיחות ליליות עם הנימפה אגירה, שבעצתה פעל (גרסאות אחרות של הסיפור טוענת כי השניים היו למעשה נשואים).
היסטוריונים נהגו לייחס למלך גם את:
חלוקת לוח השנה הרומי ל-12 חודשים וקביעת ימי חול ומנוחה.
הקמת חבר הכוהנות של הבתולות הוסטליות.
הקמת חבר הכוהנים (פלאמנים) ליופיטר, מרס וקווירינוס.
הקמת משרת הפונטיפקס מקסימוס (Pontifex Maximus).
מינוי 12 הסאליי (Salii) שהיו אחראים לנשיאת 12 המגנים הקדושים ה"אנקיליה" (Ancilia).
המגן הראשון לפי המסורת נשלח על ידי האל מארס (כסימן להעדפת האל את המלך הנוכחי) לגבעת הפאלאטיום ועליו היו חקוקות נבואות לגבי עתיד העיר.
נומה שכפל את המגנים והביאם לתצוגה.
לעומת זאת, כיום אנו יודעים שכל אותם ההישגים הם תוצאה ישירה של התפתחות חברתית ודתית בת שנים רבות, ולא בהכרח בתקופת המלך המסוים הזה.
בתקופת שלטונו הרומאים היו כה עסוקים בעבודת האלים, עד שהעמים השכנים לא הרשו לעצמם לתקוף ישות כה מקושרת לאלים.
נומה שלט במשך 41 שנים ויורשו היה טולוס הוסטיליוס.
לפי האגדה, הנימפה שאיתה טען כי דיבר הפכתו למעיין בחורש אריקיה בלאטינום, הקדוש לאלה ארטמיס.
נוֹמוּס הוא חוק או מנהג.
בתרבות, בדת, בפילוסופיה ובמשפט של יוון העתיקה נומוס היה חוק האדם, בניגוד לפיזיס - חוק הטבע.
קיימת לנומוס משמעות נוספת ביוונית - מחוז.
מהמילה הגיעה המילה המצרית נום שמשמעותה כמו ביוונית - מחוז.
במיתולוגיה היוונית נומוס היה האנשה של החוק, השולט באדם ובאלים.
לעיתים אינו מוצג כישות בפני עצמה אלא כהיבט של זאוס.
נומוס מוזכר בין השאר בהמנונים לאורפיאוס.
לפי מקורות מסוימים היה בעלה של אאוסביה ואביה של דיקה, אחת ההורות, אלת הצדק המוסרי.
המילה התגלגלה גם לערבית, ומופיעה במקורות המוסלמים (ناموس) ככינוי לחוק האלוהי אשר ניתן למשה בסיני ולמוחמד בהתגלות, פרשנים מוסלמים ייחסו את המילה למלאך גבריאל אשר נתגלה בפני מחמד ונתן לו את הקוראן.
גם המילה העברית "נימוס" התגלגלה ללשון המשנה מ"נומוס" היוונית.
נומידיה הייתה ארץ הנומידים הברברים וממלכה עתיקה באפריקה הצפונית שהפכה ברבות השנים לפרובינקיה רומית ששכנה בין לוב, תוניסיה, מרוקו ואלג'יריה המודרניות.
לאחר תבוסת קרתחדשת, הריסתה והכרזתה כשטח מקולל בשנת 143 לפנה"ס (במהלך המלחמה הפונית השלישית) נותרה נומידיה הממלכה החשובה ביותר בצפון אפריקה.
עליה שלט יוגורתה, המלך הברברי הפופולרי ונכדו של מסיניסה, מלכה הראשון של הממלכה.
לצידו של יוגורתה שלט על החלק המזרחי והעני יותר של הממלכה אחיו החורג ובן דודו אדהרבעל.
במהלך הלחימה הרגו כוחותיו של יוגורתה סוחרים איטלקיים ועוררו את זעם רומי.
אמנם שוחד ששלח יוגורתה לרומים צינן מעט את הרוחות וגרם לכך שיקבל הסכם שלום במקום התקפה רומית, אך כאשר זומן לרומא כדי להסביר את תנאי ההסכם, התפתה המלך הברברי לרצוח יריב פוליטי, ואיבד את כל תמיכתו מרומא.
בכך פרצה המלחמה שתהיה ידועה בשם מלחמת יוגורתה.
לאחר תבוסת נומידיה במלחמה עם תפיסתו של יוגורתה (106 לפנה"ס לערך) בשבי, ניתן מערבה של הממלכה לבוככוס מלך מאוריטניה וסופח לממלכתו, בעוד שאר שטחה של נומידיה הושאר תחת שלטון נסיכים נומידיים מקומיים.
מעמדה של הממלכה השתנה כאשר פרצה מלחמת האזרחים בין קיסר לפומפיוס, וכך, ב-46 לפנה"ס, השתנה שמה לפרובינקיית "אפריקה נובה".
ב-30 לפנה"ס הומלך לשלטון הממלכה יובה השני, בעלה של קלאופטרה סלנה (בתם של מרקוס אנטוניוס וקלאופטרה) ובנו של מלכה הקודם של נומידיה, יובה הראשון.
המלך הצעיר לא הצליח להשתלט על הממלכה וב-25 לפנה"ס, זמן קצר בלבד לאחר הכתרתו, נשלח למאוריטניה והוכתר כמלך שם.
רק בשנת 193 לספירה, תחת הקיסר ספטימיוס סוורוס, הופרדה הממלכה מהפרובינקיה הרומית ונשלטה על ידי פרומגיסטראט אימפריאלי.
לאחר עליית דיוקלטיאנוס לשלטון היא אף הפכה לאחת משבע הפרובינקיות של בישופות אפריקה ושמה שונה ל"נומידיה קירטנסיס".
הממלכה החדשה-ישנה עברה תהליך רומניזציה נרחב ועריה הורחבו.
בשנת 428 פלשו אליה הוונדלים והממלכה החלה לרדת מגדולתה, במקביל לתהליך מדבור טבעי שעברה.
נולסוי (בפארואזית: Nólsoy) הוא אי במרכז איי פארו.
נולסוי ממוקם מזרחית לאי סטריימוי בו נמצאת הבירה טורסהאבן.
באי נמצא יישוב אחד בשם "נולסוי", המצוי על חצי האי "סטונגין" בצפונו של האי.
באי נמצא הר הנקרא "הוגיוגג'" שגובה פסגתו (המכונה "אגג'ארקלטור") 371 מטרים מעל פני הים (נולסוי הוא הנמוך באיי פארו).
בדרום האי מצויים שני חצאי אי - אוקנאסטאנגי בדרום מזרח האי, ובורואן בדרום - ובקצה כול אחד מהם מצוי מגדלור שנבנה במאה ה-19 על ידי מבריחים על מנת לסייע בידם להתחמק מהמכשולים הימיים שבקרבת האי.
נומנור הוא אי בים בלגיר, מקום מושבם של אנשי המערב, בעולם הפנטזיה המתואר בלגנדריום של ג'.ר.ר.
נומנור הייתה ממלכתם האדירה של אנשי המערב, הדונאדין.
הממלכה ישבה באי במערבו של ים בלגיר השוטף בין הארץ התיכונה, לאמן, הממלכה הברוכה שבמערב.
צורת האי דמתה לכוכב בעל חמישה קודקודים.
סיפורה דומה לסיפור היבשת האבודה אטלנטיס, כמשל למרד בני האדם כנגד האלים.
הוולאר העניקו את הממלכה לאדיין, בני האדם שלחמו בעידן הראשון לצד העלפים, כנגד מורגות' בקרבות בלריאנד.
הם עברו להתיישב בנומנור בשנת 32 לעידן השני, ומלכם הראשון היה אלרוס (אחי אלרונד), שהיה חצי עלף אך בחר בחיי התמותה, וממנו צמחה שושלת נומנור.
הוא כונה "טאר מיניאטור", שפירושו השליט הראשון, ומלך כ-400 שנה.
בימי גדולתה, נודעה נומנור כגדולה בממלכות האדם והמפוארת שבהם.
אנשיה נודעו כימאים מוכשרים, שערכו מסעות אל הארץ התיכונה, הקימו בה מושבות ועזרו לאנשיה וניהלו קשרי מסחר וידידות עם העלפים.
הם חיו חיים ארוכים מבני אדם רגילים אך היו בני תמותה, ולכן נאסר עליהם להתקרב לולינור שבמערב, אליה זכו להיכנס רק בני האלמוות.
מלכי נומנור כרתו ברית עם העלפים בארץ התיכונה, ונלחמו לצד גיל-גלד, שליט העלפים נגד סאורון.
סאורון, שנחל תבוסה במלחמה, נטר טינה גדולה לנומנור.
במרוצת הזמן הפכו אנשי נומנור לחמדנים ולמושחתים, וחפשו לשווא דרכים להאריך את חייהם.
רובם החלו להתנכר לעלפים בני האלמוות, ולנטור לוולאר על האיסור שחל עליהם להגיע אל הממלכה הברוכה, בתקוות שווא כי בתחומיה יוכלו לזכות בחיי נצח.
מיעוטם, נשארו נאמנים לוולאר ושמרו על קשרים עם העלפים בארץ התיכונה.
מלכה האחרון של נומנור, אר פרזון, שבה את סאורון, שהיווה איום על עוצמתה של נומנור, אך סאורון הצליח להגיע בדרכי עורמה למעמד של יועץ למלך, והסית אותו נגד הוולאר, בהבטיחו לו עושר חומרי וחיי נצח אם יעבוד את מורגות', שר האופל.
בשנת 3319 לעידן השני, בעצת סאורון, יצא אר פרזון בראש צי אדיר לוולינור כדי לתבוע מהוולאר את האלמוות, אך אילובטר, יוצר העולם, התערב בנעשה והטביע את נומנור במצולות הים.
לאחר שקיעתו נקרא האי בשם אטלנטה, שמשמעותו בקווניה: אשר נפלה, ומהאי נותרה רק פסגת ההר מנלטרמה, כאי בודד שמקומו אינו נודע.
אילובטר שינה את צורתו של העולם לעגול, כך שבני האדם לעולם לא יוכלו להפליג לעבר ולינור, ורק העלפים שרשאים לבוא שמה, ימצאו את הנתיב הישר העובר בילמן אל ולינור.
קומץ הנאמנים לוולאר, ובראשם אלנדיל, ובניו איסילדור ואנריון, הצליחו להינצל והגיעו בספינות לארץ התיכונה.
חלק מאנשי נומנור כבר ישבו בארץ אומבר כחיל מצב ונציבות של נומנור, וכונו הנומנורים השחורים, מאחר שהיו שייכים לנומנורים שהתנכרו לעלפים ומרדו בשלטון הוולאר ונטו להשפעתו של סאורון.
נימלות', העץ הלבן, גדל בחצרו של מלך נומנור, והיה מנצר עתיק ביותר שראשיתו בוולינור.
הוא נכרת על ידי אר פרזון, מלכה האחרון, בעצתו של סאורון שהסיתו נגד הוולאר.
איסילדור, מנאמני הוולאר, הצליח להציל פרי מענפי העץ לפני כריתתו, והפרי שנטמן בגנו נבט ולבלב.
את השתיל הביא עמו איסילדור לארץ התיכונה לאחר שקיעתה של נומנור בים.
הנטע נשתל בממלכת גונדור כמה פעמים, אך האחרון שבהם נבל אחרי שמת העוצר האחרון של הממלכה.
בסוף העידן השלישי, לאחר שארגורן הוכתר למלך גונדור, נתגלה נטע מהעץ הנבול, והוא נשתל בחצר המלך והחל לפרוח, כסמל למלכות גונדור שחזרה לימי גדולתה.
נומידים הוא הכינוי לשבטים מקומיים בצפון אפריקה בעת העתיקה, שבמקורו במלה הלטינית לנוודים.
הם היו עם של נוודים למחצה, השייך לקבוצת העמים הברברים.
הם הורכבו משני שבטים, או פדרציות של שבטים: המסאיסילים (Masaesyli) והמסּיליים (Massylii).
מקורם מהחלק המערבי של אפריקה הצפונית בחבל ארץ שנקרא בימי קדם על שמם – נומידיה.
נומידיה העתיקה נמצאת בעיקר בשטחה של אלג'יריה המודרנית, מזרחית לקונסטנטין, אך גם בחלקים מתוניסיה וממרוקו.
בעת העתיקה ייסדו ממלכה שהייתה נתונה להשפעת קרתגית גדולה עד תבוסתה של האחרונה במלחמה הפונית השנייה.
נומינליזם היא אסכולה בפילוסופיה, שראשיתה בהגותם של הפילוסופים רוסלן מקומפיין ופייר אבלר, שטוען כי רק פריטים קיימים במציאות, אבל אידאות מכלילות (כלומר מושגים מופשטים המייצגים קבוצה של פריטים ולא פריט ספציפי אחד), אינם אלא פיקציה לשונית ומושגית, ולא מציאות.
הפולמוס בין נומינליזם לאוניברסליזם או אידיאליזם
נומינליזם היא דעה הפוכה מריאליזם; - זו האחרונה מאמינה בקיומם הממשי של אידאות או מושגים הכוללים יותר מאשר פריט מוחשי בודד.
לעומתה, נומינליזם היא אסכולה פילוסופית מתחום תורת ההוויה (אונטולוגיה), המתנגדת לריאליזם מאחר שהיא מסרבת להכיר בקיומם העצמאי של אידאות אוניברסליות או תכונות במנותק מהפרטים.
לדידם של האוחזים בגישה הנומינליסטית, תכונות, מושגים כלליים או אוניברסלים, אינם קיימים בנפרד מהפרטים במציאות.
לידתו של המושג כבר בפילוסופיה של ימי הביניים, אם כי נראה שהיא צצה לראשונה אצל הבודהא.
כדי להבין את המחלוקת, ניתן לבחון את ההיגד "התפוח הזה אדום":
לפי הריאליזם, התפוח הוא פרט המממש או נוטל חלק בתכונה "אדום".
כך, ה"אדומיות" קיימת כשלעצמה מעבר למרחב ולזמן.
מקובל לראות את תורת האידאות של אפלטון כמבשרת תורת הריאליזם.
הנומינליזם מסרב להכיר בקיומם של "יֵשׁים" אלו, מהטעם הפשוט שהטיעון לגבי קיומם נשמע חסר כל בסיס אמפירי.
ניתן, אכן, להקשות ולשאול היכן נמצאים אוניברסלים אלו, מתי הופיעו בעולם, מי ערב לקיומם, ומאין הרושם המלמד על קיומם.
בנוסף, לא ברור כיצד החפץ נטול האדמומיות (התפוח) מממש את הקשר עם התכונה 'אדום'.
לסיום, נראה כי לא ניתן לדבר על תפוח אם אינו מקיים אוסף מסוים של תכונות (עגול, מתוק וכו') כך שלא ברור באיזה מובן התכונות הללו קיימות כשלעצמן במנותק ממנו.
אחרי הכל ניתן היה באותה המידה להניח שאל כלשהו גורם לתפוח להיות אדום.
בלשון טכנית יותר, מקובל להסביר את הביקורת הנומינליסטית דרך תער אוקהם, או העיקרון החסכני, לפיו אין להרבות ביֵשׁים שלא לצורך - אוניברסלים הם יישים מיותרים שכאלה.
עתה עולה השאלה כיצד, אפוא, יסביר הנומינליסט את המשפט דלעיל.
מה פשר המושג 'אדום' - לפי הנומנליזם 'אדום' הוא שם עצם קיבוצי לאוסף פרטים מסוים (שהתפוח נמנה עמם).
המילה 'אדום' מסמלת למעשה קבוצה של חפצים אדומים.
לחלופין, ייתכן ובין התפוח לדם יש איזה דמיון המאפשר לקרוא לשניהם אדומים (אם כי תשובה זו מעלה קושי שכן הדמיון הזה מניח תכונה זהה, הלא היא אוניברסל).
בין חכמי היהודים ישנו הרב דוד כהן, המכונה הרב הנזיר, היה מומחה בפילוספיה ופיתח שיטה חדשה בנומנליזם - בספרו קול הנבואה הוא מזכיר את - "ההגיון העברי השמעי - הנומינלי, השמי, הדברים אינם כמו שנראים או צפויים, הצורה איננה היסוד שפנימי - גנוז הוא".
הרב יוצר כאן נומנליזה מסוג חדש, כלומר יש לכל דבר במציאות יסוד פנימי ריאלי - אך בלתי נראה/צפוי, לפי זה למשל המושג "נשמת הכלל"/"נשמת כלל ישראל" שהרב משתמש בו היא ריאלית אך ניתנת להבנה רק מתוך הגיון שמי, נומינלי.
כלומר צריך בהתחלה להשתחרר מהחשיבה הריאלית על מנת להבין מה זה נשמה דרך תפיסה נומינלית ולאחר מכן להבין שבכלל כן מדובר על משהו ריאלי, כך הרב הנזיר המשיך בדרכו של רבו הרב קוק בצורת חשיבה של סינתזה דיאלקטית.
הגישה הנומינליסטית נתקלת בקושי בבואה לנסח משפטים אבסטרקטיים, שבהם נושא המשפט אינו פרטיקולר (פריט), אלא שם עצם מופשט (הוראה מופשטת).
כך למשל במשפטים "אומץ היא תכונה מוסרית", "משולשיוּת היא צורה", "הילרי מעדיפה חפצים אדומים על פני כחולים" וכדומה.
נראה כי לפחות לכאורה, לא ניתן לדבר כאן על פרט מסוים.
בהנחה שלמשפטים אלה יש מובן, והם אמיתיים, ניצב אתגר מול האוחזים בתזה הנומינליסטית.
פתרון מסוים לבעיה, מציע ניסוח מחדש של המשפטים כך שהנושא ייצג את כלל הפרטיקולרים הרלוונטיים: "אומץ" למשל, יש להבין ככלל האינדיבידואלים האמיצים.
יש לומר, אפוא, "אינדיבידואלים אמיצים הם מוסריים", "משולשים הם צורות", "אם נניח לפני הילרי חפץ אדום, היא תעדיפו על פני הכחול"...
כיוון שכרגע תנאי-האמת של המשפטים המתורגמים שונים מאלו של המשפטים המקוריים, יש להוסיף לכל משפט דלעיל את ההיגד "כששאר התנאים שווים" (שהרי ישנם אינדיבידואלים אמיצים שאינם מוסריים, והילרי מן הסתם תעדיף מזוודה כחולה מלאה בכסף על פני מזוודה אדומה ריקה).
אלא שפתרון אחרון זה 'שופך את התינוק עם המים, שכן כשבאים למנות את שאר אינסוף התנאים השווים, מרבים ביֵשׁים שלא לצורך, ונעלמת המוטיבציה להחזיק בנומינליזם מטעמי החסכנות שהוזכרו.
קריטריון "התנאים השווים" מהווה אם כן סיבוך תאורטי.
פתרון חלופי לשאלת ההוראה האבסטרקטית מציעים האוחזים בנומינליזם המטא-לשוני: אלה מציעים להתגבר על הקושי בטענה שההוראות האבסטרקטיות הן אמנם אמיתיות, אך כל תוקפן קיים במישור הלשוני.
המשפטים הללו מהווים טענות מטא-לשוניות, קרי - טענות שנוגעות ליחסים הפנימיים בין מילים בשפה.
כך, למשל, המשפט "אומץ היא תכונה מוסרית" מוסר לנו שיש איזה שהוא קשר בין המילים העבריות "אומץ" ו"מוסר".
לפי גישה זו, הנומינליזם החמור, אך גם האוניברסליזם, טועים שניהם בייחוסם תוקף לא-לשוני למשפטים אלו.
גם פתרון זה אינו חף מביקורת: ראשית, נראה כי האוניברסלים הלשוניים מגניבים בחזרה 'דרך הדלת האחורית' את האוניברסליזם – השימוש בתבניות (Types) המתממשות על ידי התקריות (Tokens) שקול לשימוש בתכונות ובאוניברסלים.
שנית, עולה השאלה כיצד בכלל תרגום הוא מן האפשר, שהרי אם מובנו של משפט אבסטרקטי תלוי ביחסיה הפנימיים של השפה, לא ניתן להקיש משפה אחת לשנייה.
נראה כי הגישה המטא-לשונית מוליכה לרלטיביזם לשוני, שהרי ייתכן שכל אדם דובר שפה אחרת.
הפילוסוף הבריטי סלרס משיב לביקורת הראשונה, באומרו כי עמדה מטא-לשונית של אבסטרקטים לשוניים אינה מחויבת לקיומם של ביטויים לשוניים המובנים כאוניברסלים (או כ-Types).
הוא מבקש לראות בביטויים אבסטרקטיים "Distributive singular terms", קרי הכללות של פרטיקולרים, או מעין שמות-עצם קיבוציים (אך לא תכונות!).
מושגים אלה מאפשרים לדובר לבצע הכללה של פרטיקולרים ולהתייחס לכלל התקריות, מבלי להידרש לקיומן של תבניות.
הם בסך הכל משמשים מכשיר לציון אסופת אינדיבידואלים (tokens), המאפשר לטעון טענות כלליות.
במשפט "האריה הוא צהוב", המילה "אריה" אינה אוניברסל, אלא פשוט סך האריות.
סלרס מדגיש ומזכיר, כי רק אריות יכולים להיות צהובים, בעוד שלאבסטרקט 'אריה' אין כל צבע.
לביקורת השנייה עונה סלרס בעזרת טכניקה חדשה, המבדילה בין המילה בשפה נתונה, לבין הפונקציה שהמילה ממלאת במערך השפה.
את הפונקציה שממלאת המילה, מסמן סלרס בנקודות: כך למשל, הסימון איש אינו מתייחס למילה העברית בת שלוש האותיות "איש", אלא לתפקיד בשפה, הזהה לתקריות man ול hombre באנגלית ובספרדית בהתאמה.
בהנחה שבכל שפה ישנו מערך פונקציות דומה, ניתן בהחלט להמשיך כך בעבודת התרגום והמילונאות.
ניתן לסכם ולומר שסלרס, למעשה, מגדיר את התרגום כהקבלה של תפקידים לשוניים.
קלוב דפורטיבו נומנסיה דה סוריה (ספרדית: Club Deportivo Numancia de Soria) הוא מועדון כדורגל ספרדי מהעיר סוריה.
המועדון שיחק מאז 1945 ברוב השנים בליגה הספרדית הרביעית.
בסוף עונת 1998/1999 עלה בפעם הראשונה לליגת העל הספרדית ושיחק במשך 2 עונות עד עונת 2000/2001 שבסיומה ירד לליגה הספרדית השנייה.
המועדון שיחק בליגה הספרדית השנייה במשך 3 עונות עד עונת 2003/2004 שבסיומה עלה בפעם השנייה לליגת העל הספרדית.
לאחר עונה אחת המועדון ירד שוב לליגה הספרדית השנייה.
המועדון שיחק 3 עונות בליגה השנייה ועלה פעם נוספת לליגת העל בעונת 2008/2009. בסוף העונה המועדון ירד שוב לליגה השנייה.
בסיום עונת 2019/2020 לליגה השלישית.
שנה מאוחר יותר רשמה נומנסיה ירידת ליגה שנייה ברציפות אל הליגה הרביעית לראשונה מזה 32 שנים.
נומוניקס (Numonyx) הייתה חברת הייטק שהוקמה ב-31 במרץ 2008, על ידי החברות אינטל, אס.טי.
מיקרואלקטרוניקס (ST Microelectronics) ובית ההשקעות "פרנסיסקו פרטנרז".
ב-2 בפברואר 2010, נקנתה החברה על ידי חברת מייקרון טכנולוגיה האמריקאית.
החברה פיתחה זכרונות מסוג פלאש.
שווי השוק של החברה בעת הקמתה נאמד ב-2.38 מיליארד דולר.
נומוניקס החלה דרכה כחברה ייעודית בשוק הזיכרונות, כשמטרתה העיקרית היא לספק מוצרים ללקוחות המייצרים התקני מוצרי צריכה ותעשייה, כולל טלפונים סלולריים, נגני מדיה, מצלמות דיגיטליות, מחשבים אולטרה-ניידים וציוד היי-טק אחר.
החברה לא ייעדה את מוצריה בתחום הזיכרונות לצרכנים סופיים.
במסגרת בניית החברה החדשה העבירה אינטל לידי נומוניקס את מפעל Fab18 בקריית גת על כל מתחמי הייצור שלו ועל 1,300 עובדיו.
המפעל, שכונה מחדש Fab1, עסק בייצור שבבי זיכרון הבזק בטכנולוגיית NOR, שהייתה מסגרת הפעילות שלו גם בעבר.
המפעל החדש החל לייצר ב-1999 מיקרו-מעבדים, ובין 2006 ל-2008 עבר שדרוג משמעותי בטכנולוגיות הייצור שלו: בתחילה פעל בטכנולוגיית 180 ננו-מטר, ובמחצית השנייה של 2008 עבר לייצור בטכנולוגיית 45 ננו-מטר, שמאפשרת לייצר מספר גדול יותר של רכיבים על פני כל פרוסת סיליקון.
כמו כן, מאפשרת טכנולוגיה זו ייצור רכיבים בעלי צפיפות ונפח זיכרון גבוהים יותר.
החברה עסקה בשילובים בין טכנולוגיות הזיכרון RAM NOR RAND, והטכנולוגיה PCM - Phase Change Memory.
על לקוחותיה העיקריים של החברה נמנו יצרני הטלפונים הסלולריים ´נוקיה´, ´סוני-אריקסון´, ´מוטורולה´, ´LG אלקטרוניקה´, ´סמסונג´ ועוד.
חברות נוספות הרוכשות ממנה את רכיבי הזיכרון מייצרות התקנים למוצרי צריכה ותעשייה כגון: נגני MP3, מצלמות דיגיטליות, מחשבים ניידים זעירים, וכדומה.
לחברה במשך שנות פעילותה היו כתשעה מפעלים, בסינגפור, איטליה וישראל (שישה מפעלי ייצור של פרוסות סיליקון 200 מילימטר ושלושה מפעלי ייצור של פרוסות 300 מילימטר).
בנוסף, יש היו לה מספר מרכזי מחקר ופיתוח, חלקם באיטליה וחלקם בארצות הברית, וחלקם הועברו, כמו המפעל בקרית-גת, כחלק משיתוף הבעלות עם אינטל.
נום היא עיר במערב אלסקה שבארצות הברית.
העיר נוסדה ב-9 באפריל 1901 והייתה בעבר אחת הערים המאוכלסות באלסקה.
על פי מפקד האוכלוסין של ארצות הברית לשנת 2020, מנתה אוכלוסיית העיר 3,699 תושבים.
נום היא העיר המערבית ביותר ביבשת אמריקה, והיישוב הקרוב ביותר למצר ברינג בצידו האמריקאי.
היא מרוחקת כ-500 ק"מ מהעיר הרוסית אנאדיר שביבשת אסיה.
על פי מפקד האוכלוסין של ארצות הברית, בשנת 2000 היו בעיר 3,505 תושבים, 1,184 משקי בית ו-749 משפחות.
ההכנסה החציונית למשק בית בעיר הייתה $59,402 וההכנסה החציונית למשפחה הייתה $68,804. ההכנסה החציונית לגברים הייתה $50,521 לעומת $35,804 לנשים.
נום משתרעת על שטח של כ-55.9 קילומטרים רבועים, מתוכם 32.5 קמ"ר שטחים יבשתיים ו-23.5 קמ"ר שטחי מים.
העיר נמצאת בגובה 6 מטר מעל פני הים.
העיר נוסדה על ידי מחפשי זהב.
בחורף 1925 התפשטה בעיר ובסביבתה מגפת דיפתריה.
רבים מהתושבים נזקקו לטיפול רפואי והיו בסכנת חיים.
תנאי השטח, רוחות ושלגים עזים ברחבי הטריטוריה, מנעו משלוח של נסיוב מציל חיים במטוס מאנקורג'.
התרופות הובאו למקום במשלוח דרך הקרקע באמצעות מזחלות כלבים, עם צוות רפואי, שצלחו את השלג והסערה, הביאו את הטיפול הרפואי והתרופות והצילו חיים.
לציון אותו אירוע מתקיים מדי שנה מרוץ מזחלות כלבים , שיוצא מאנקורג', עובר במסלול בו עברו מזחלות הכלבים, ומסתיים בנום.
נוּמְבָּט (שם מדעי: Myrmecobius fasciatus) הוא חיית כיס החיה באוסטרליה המערבית.
הנומבט הוא מין יחיד בסוגו השייך למשפחת הנומבטיים (Myrmecobiidae).
הנומבט ניזון כמעט אך ורק מטרמיטים.
בעבר היה הנומבט נפוץ בדרום אוסטרליה, אולם כיום הוא חי רק במספר מושבות ומוגדר כמין בסכנת הכחדה.
הנומבט הוא סמל של אוסטרליה המערבית ונעשים מאמצי שימור כדי למנוע את הכחדתו.
הנומבט מכונה גם ולפורטי (Walpurti) או אוכל נמלים מפוספס (Banded Anteater).
הוא התגלה לראשונה לאירופאים ב-1831, כאשר משלחת בראשותו של רוברט דייל (Robert Dale) חקרה את עמק אייבון.
המין מוין לראשונה על ידי ג'ורג' רוברט וטרהאוס שתיאר את המין בשנת 1836, ואת המשפחה ב-1841.
הסוג נומבט (Myrmecobius) הוא המין היחיד במשפחת הנומבטיים (Myrmecobiidae); אחת משלוש המשפחות בסדרת טורפי הכיס.
הנומבט הוא חיה קטנה וצבעונית, שאורכה 35 עד 45 ס"מ.
לנומבט אף מחודד בקצהו וזנב בולט ועבה שאורכו כאורך גופו.
צבע פרוותו של הנומבט משתנה ועשוי לנוע מאפור לחום-אדמדם, ולו קו שחור בולט הנמתח מקצה החרטום, דרך העיניים ועד לבסיס אוזניו הקטנות והעגולות.
בגבו שישה או שבעה פסים לבנים.
על בטנו פרווה בצבע קרם או אפור בהיר.
בדומה לחיות אחרות הניזונות מנמלים וטרמיטים לנומבט לסת מנוונת, ללא תפקוד של השיניים והוא איננו מסוגל ללעוס.
למרות זאת לנומבט נוסחת שיניים דומה לזו של חיות כיס אחרות.
לנומבט לשון דביקה וארוכה היכולה להגיע למרחק של 100 מ"מ מפיו.
בשונה ממרבית חיות הכיס הנומבט פעיל במהלך היום.
הנומבט ניזון כמעט אך ורק מטרמיטים, ונומבט בוגר ניזון מעד 20,000 טרמיטים ביום.
הנקבות נכנסות לתקופת ייחום קצרה בינואר.
משך ההיריון כ-14 יום, ובסופו מומלטים ארבעה עד שישה גורים.
הגורים נשארים צמודים לפטמת אמם עד יולי, אז משאירה אותם האם במאורה, ושבה אליהם מדי לילה כדי להניקם.
לקראת תחילת ספטמבר מתחילים הגורים לצאת ממאורתם לתקופות קצרות מדי יום.
הם יוצאים בהדרגה מהמאורה, נגמלים מיניקה באוקטובר ומתחילים לאכול טרמיטים בעצמם.
בדצמבר הם נפרדים מהאם כדי להקים טריטוריה משל עצמם.
הנומינה אנטומיקה (Nomina Anatomica (NA)) היא מערכת מונחים באנטומיה מַקרוסקופית שיצאה לאור בניסיון ליצור מינוח מתוקנן ומקובל בעולם של מונחים שהיו לא מאורגנים ולא יעילים.
החל משנת 1895 יצאו לאור מהדורות שונות של הנומינה אנטומיקה הכוללות מונחים לטינים למבנים אנטומיים.
חלק מהמהדורות התקבלו כתקן מחייב על ידי אנטומיסטים ברחבי העולם וחלקן, המהדורות הראשונות והמהדורה האחרונה, התקבלו באופן חלקי בלבד.
כבר בימיהם של רופאים קדמונים החלו להיכתב שמות למבנים אנטומיים.
החל מהיפוקרטס שמורשתו כוללת את המינוחים האנטומים הראשונים והמשך בקלאודיוס גלנוס למשל שרשם מספר מונחים באנטומיה שהתבססו על יוונית בת זמנו.
במאה ה-16 יצר אנדריאס וסאליוס אטלס אנטומי מפורט שכלל מונחים בלטינית במקום ביוונית ובערבית שהיו נהוגים עד אותה עת.
בני המאה של וסאליוס תרמו מספר רב של מונחים נוספים שנבחרו לפי עקרונות שנבדלו זה מזה.
במהלך המאות הבאות יצאו לאור ספרי אנטומיה רבים, בלטינית ובשפות מודרניות ולקראת תום המאה ה-19 עשרות אלפי מונחים תיארו מספר קטן בהרבה של מבנים אנטומיים, לבלוטת האצטרובל למשל נמנו שש עשרה שמות שונים.
בשנת 1895 יצא לאור הניסיון הראשון למערכת מונחים מתוקננת.
הבסלה נומינה אנטומיקה (Basle Nomina Anatomica (BNA)) אושרה בכנס התשיעי של החברה האנטומית (Anatomische Gesellschaft) שחבריה היו דוברי גרמנית ואשר נערך בבזל.
הוא הצליח לצמצם רשימה של עשרות אלפי מונחים קיימים לכדי 4,500 מונחים בלבד.
ה-BNA התקבל בעולם באופן חלקי בלבד.
השתמשו בו אנטומיסטים דוברי גרמנית, איטלקים, צפון-אמריקאים ואמריקאים-לטינים.
ב-1935 הוציאה לאור החברה האנטומית של בריטניה הגדולה ואירלנד (Anatomical Society of Great Britain and Ireland) תיקון ל-BNA שכונה תיקון ברמינגהאם (Birmingham Revision (BR)) ושנתיים מאוחר יותר ערכה והוציאה לאור החברה האנטומית של דוברי הגרמנית את גרסתה החדשה ל-BNA שכונתה ינה נומינה אנטומיקה (Jena Nomina Anatomica (JNA)).
ה-JNA זנח את המנח האנטומי המקובל (אדם זקוף) שבבסיס ה-BNA וה-BR והשתמש כנקודת מוצא בציר אופקי למערכת המונחים שלו.
נקודת מוצא אופקית יכולה לשמש גם אנטומיסטים של בעלי חיים.
אף לא אחת משתי הגרסאות החדשות התקבלה כתקן עולמי ואף נוספו עליהן רשימות מונחים חדשות שיצרו אנטומיסטים יפנים ואנטומיסטים אמריקאים.
מהדורות שאושרו על ידי הפדרציה הבינלאומית של ארגוני האנטומיסטים
ב-1903 נוסדה הפדרציה הבינלאומית של ארגוני האנטומיסטים ששמה לה למטרה בין היתר לתקנן מונחים באנטומיה.
ב-1936 הקימה הפדרציה לצורך זה את הוועדה הבינלאומית למערכת מונחים באנטומיה (International Anatomical Nomenclature Committee (IANC)).
הוועדה ביססה את רוב עבודתה על ה-BNA עם מעט שינויים, תוספות מה-JNA וחידושים.
היא יצרה מערכת מונחים שאושרה ב-1955 בפריז במהלך כנס הפדרציה הבינלאומי לאנטומיה השישי ויצאה לאור ב-1956 כפריסיאנסיה נומינה אנטומיקה (Parisiensia Nomina Anatomica) שלימים כונה בפשטות נומינה אנטומיקה.
הנומינה אנטומיקה כלל 5,640 מונחים בלטינית והתקבל כתקן על ידי אנטומיסטים ברחבי העולם כולו.
מהדורות מעודכנות נוספות של הנומינה אנטומיקה אושרו על ידי הפדרציה הבינלאומית ויצאו לאור כתקנים עדכניים.
המהדורה הרביעית של הנומינה אנטומיקה (1977) כללה גם את הנומינה היסטולוגיקה (Nomina Histologica) ואת הנומינה אמבריולוגיקה (Nomina Embryologica) שכללו מערכות מונחים בלטינית להיסטולוגיה ולאמבריולוגיה.
המהדורה החמישית (1983) הייתה האחרונה שאושרה על ידי הפדרציה הבינלאומית.